૧૭૧૯માં સ્કોટિશ વિત્તપંડિત જ્હોન લો અમેરિકાનું લુઈઝિઆના સ્ટેટ જે ગંદા પાણી ‘ને વનસ્પતિથી ભરેલું હોય છે તેને ડેવલપ કરવા પૈસા ભેગા કરે છે. કંપનીમાં ફ્રાન્સની સરકાર પણ પૈસા રોકે છે. ભવિષ્યમાં સોના-ચાંદી મળી આવશે કરીને શૅરના ભાવ એવરેસ્ટ પર ચઢે છે. અંતે કાદવનો કાદવ ‘ને ઘાસનું ઘાસ થાય છે. સૌનો માલ માટી થાય છે. ૧૯૦૦માં ફાયનાન્સર વ્હીટેકર રાઇટ પોતાની કંપનીઓના બોર્ડમાં અતિપ્રતિષ્ઠિત ભદ્રજનોને લે છે. બધી કંપનીઓ અંદરઅંદર પૈસા આપ-લે કરવા સિવાય કશું કરતી હોતી નથી. બાજી ખૂલે છે, શૅર ગગડે છે ‘ને રાઇટ મહાશય ફ્રોડ જાહેર થાય છે. ન્યૂઝ સાંભળીને એ સાયનાઇડની ગોળી દ્વારા આપઘાત કરે છે.